**Сабақтың тақырыбы: Еңбекқор адам. 18 сабақ В1**

**Жаңа сөздермен танысыңыз:**

Тәуілік –сутки

Хал-жағдай-положение

Келісімшарт-договор

Тәуелділік-зависимость

ұжым-коллектив

**ЕҢБЕКҚОР АДАМ**

Сіз күніне қанша сағат жұмыс істейсіз? Кешке жұмыс уақыты біткеннен кейін “үйімде бітіремін” деп қалған жұмысты үйіңізге алып кетесіз бе? Демек, сізді нағыз “еңбекқор” адам деп айтуға болады. Мұндай адамдар тәулігіне 12 сағат жұмыс істейді. Соның арқасында отбасының хал-жағдайы жақсы, табысы жоғары болады. Бәрі жап- жақсы, көңілдегідей көрінеді. Бірақ олар отбасына көңіл бөлуді артық санайды . Бала-шағасы болғанына қарамастан, күндіз – түні жұмыс істейді.

Мұндай адамдар артық жұмыс сағаты үшін қосымша жалақы да сұрамайды. Еңбек келісімшартындағы белгіленген жұмыс сағатын ұмытып, жан –тәнімен жұмыс істейді. Демалыс күндері олар өздерімен өздері үйде отырып, теледидар алдын бермейді. Ал егер жұмысқа шақырса, қуана-куана барады. Ол өз ұжымынан бөлек болғысы келмейді.Ұжыммен көп уақыт өткізуге тырысады.

Мұндай жұмысбастылықты, өз қызметіне тәуелділікті нашақорлықпен салыстыруға болады. Бұл аурудың бір түрі. Ал ауру емдеуді қажет етеді. Сондықтан ондай «еңбекқор адамдарға» ең бірінші, отбасы көмектесуі қажет. Егер ол отағасы болса, оны бұл аурудан емдеуге ынтаңызбен кіріскеніңіз дұрыс.

**Сұрақтарға жазбаша жауап беріңіздер**

Cіз өз мамандығыңызды ең қажет мамандық деп санайсыз ба?Неге?

Неше жастан бастап жұмыс істедіңіз?

Неше жастан бастап зейнеткерлікке шыққаны дұрыс?

Әйел адам ер адам істейтін жұмысты істей алады ма?

Сіз үшін маңыздысы жоғары жалақы ма қызықты жұмыс па?

Өз жұмысыңызды ауыстырғыңыз келе ме?

65 жастан кейін адамдар жұмыс істей алады ма, қалай ойлайсыз?

Сіздің ойыңызша бастық қандай болуы керек?

Жұмысыңыздың жағымды және жағымсыз жақтары неде?

Сіз туралы әріптестеріңіз қандай көзқараста деп ойлайсыз?

Әріптестеріңізбен бірге болғанды ұнатасыз ба?

Отбасыңызбен жиі уақыт өткізесіз бе?

**Ережемен танысыңыз:**

**Біріккен сөздер** – екі немесе одан да көп сөздерден бірігіп, тұтас бір лексикалық мағынаны білдіреді. Сөздер ешбір қосымшасыз бірігеді.

Біріккен сөздердің екі түрі болады: 1. Кіріккен сөз 2. Біріккен сөз  
(Сложные слова – это два или несколько сращенных слов, имеющих одно лексическое значение. Такие слова соединяются без каких-либо связывающих морфем).  
**Кіріккен сөз** – түбір тұлғасы сақталмай, дыбыстық өзгеріске ұшырап, ықшамдалып, бір лексикалық мағына береді. (Сращенные слова – слова, в которых корни не сохраняются в первоначальном виде, подвергаются звуковым изменениям, адаптируются и дают одно лексическое значение).  
Мысалы: қол+қап – қолғап, алып+бер - әпер, бұл+жыл – биыл, алып+кет - әкет, қара+ала+құс – қарлығаш  
**Біріккен сөз** – түбір тұлғасы сақталып, бір лексикалық мағына береді.  
(Слитное написание основ – слова, сохранившие корневые формы и имеющие одно лексическое значение).  
Мысалы: тас+бақа, ақ+сүйек, Қызыл+құм, әлде+кім, кей+бір т.б.